Barnsley FC

Barnsley Football Club er en engelsk fotballklubb som sesongen 2022/23 spiller i EFL League One. Klubben ble stiftet i 1887, og ble valgt inn i The Football League i 1898. «The Tykes», som er kallenavnet til Barnsley, spiller hjemmekampene sine på Oakwell Stadium i Barnsley. Byen Barnsley ligger i den engelske regionen Yorkshire og Humber, omtrent midt mellom storbyene Leeds og Sheffield.


== Historie ==
Klubben ble stiftet av Tiverton Preedy, og fra 1887 til 1897 var navnet Barnsley St Peter's. I denne perioden deltok laget først i Sheffield and District League fra 1890-1891 og senere i Midland League fra 1895-1896. I 1898 gikk de inn i 2. divisjonen til The Football League, og deres første kamp endte med et 1-0 tap mot Lincoln City. Deres største triumf kom i 1912 da de vant FA-Cupen. Finalen endte uavgjort 0-0 mot West Bromwich, men i omkampen vant laget 1-0. Barnsley var også i finalen 2 år tidligere, men da ble det tap mot Newcastle United.
I seriesammenheng holdt klubben seg i 2. divisjon fram til 1930-årene, da det ble nedrykk og noen år i 3. divisjon (nord). Laget pendlet stort sett mellom 2. og 3. divisjon i tiden etterpå, men i 1964/65 sesongen rykket klubben ned fra 3. divisjon og fikk sitt første opphold i 4. divisjon. Der ble det et opphold på 3 år før Barnsley igjen kunne spille i 3. divisjon. I 1981 rykket klubben opp til 1. divisjon for første gang siden 1959. Her ble de værende fram til 1996/97 sesongen som skaffet laget en 2.-plass i serien, og direkte opprykk til Premier League. For første gang i Barnsley sin historie var laget klar for å spille i Englands øverste fotballserie, men det ble med et år i Premier League. Med en 19.-plass ble det nedrykk til 1. divisjon (gamle 2. divisjon) igjen.
Siden 2002 har Barnsley spilt på det tredje øverste nivået, som nå har navnet Football League One.
Sesongen 2005/2006 kulminerte dog med at laget rykket opp til The Championship etter å ha slått Swansea 4-3 på straffer i play-off-kampene.


== Meritter ==
Beste ligaresultat: Nr. 19 i Premier League i 1997/98.
Nr. 2 i 1. divisjon (gamle 2. divisjon): 1996/97.
Vinner av play-off finale i League One (gamle 3. divisjon): 2005/06, 2015/16.
Vinner av 3. divisjon (nord): 1933/34, 1938/39 og 1954/55.
Nr. 2 i 3. divisjon (nord): 1953/54.
Nr. 2 i 3. divisjon: 1980/81.
Nr. 2 i 4. divisjon: 1967/68.
Opprykk fra 4. divisjon: 1978/79.
Finalist i FA-Cupen: 1910.
Beste resultat i Ligacupen: 5. runde i 1982.


== Spillerstall ==
Oppdatert 28. september 2022.


=== Utlånte spillere ===


== Engelske landslagsspillere ==
Fra 1887 til 2005 har Barnsley hatt 1 engelsk landslagsspiller. Han spilte 1 kamp, og scoret ikke mål for England i den kampen. Han spilte fra start, men var ikke kaptein.


== Kjente spillere ==


== Managere ==


== Referanser ==

Rollin, Jack (1998): ROTHMANS BOOK OF FOOTBALL RECORDS. Headline Book Publishing, London. ISBN 0-7472-1954-0
Rollin, Glenda & Rollin, Jack (2006): SKYSPORTS FOOTBALL YEARBOOK 2006-07. Headline Book Publishing, London. ISBN 0-7553-1526-X
The Definitive Barnsley FC (1996) Brian Dennis ISBN 1-899468-05-6


== Eksterne lenker ==
(en) Offisielt nettsted 
(en) Barnsley F.C. – kategori av bilder, video eller lyd på Commons 
(en) Klubbside fra BBC
(en) Oversikt over klubbens resultater i liga og cup
(en) Klubbside fra Barnsley Chronicle Arkivert 27. april 2009 hos Wayback Machine.
(en) Uavhengig nettsted om Barnsley (Tykes-Mad)
(en) Uavhengig nettsted om Barnsley (Barnsleytrust) Arkivert 12. august 2011 hos Wayback Machine.
(en) Nettsted om Barnsley (Vitalfootball)
(en) Oversikt over engelske landslagsspillere (England Football Online)
(en) Klubbside fra Soccerbase
(no) Norwegian Tykes. Hjemmeside for supporterklubben for Barnsley FC i Norge